《驱车篇送张志道奉亲柩归清潭》
明代·林鸿

驱车出东门，我车已载脂。况此苦寒月，歌此陟岵悲。

夙驾指晨苦，日入不遑栖。道路岂不遥，筋力亦云疲。

飞鸟为我吟，孤禽为我啼。浮云结为旆，回风亦凄其。

引领望故山，丘垒何累累。感彼首丘志，怀哉蓼莪诗。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。